Bernadette Soubiros

***Glavni članak*** | *Galerija* | *Citati* | *Razgovor*

**Bernardica Soubirous** , francuska vidjelica.

## Životopis

### Djetinjstvo

Bernardica Soubirous rođena je 7. siječnja 1844. u Lourdesu u južnoj Francuskoj kao najstarije dijete mlinara Françoisa i pralje Louise r. Casterot. Njezina braća i sestre bili su: Jean (rođen i umro 1845.), Toinette (1846. – 1892.), Jean-Marie (1848. – 1851.), Jean-Marie (1851. – 1919.), Justin (1855. – 1865.), Pierre (1859. – 1931.), Jean (rođen i umro 1864.) i beba Louise koja je umrla ubrzo nakon rođenja (1866.).

Krštena je u mjesnoj župnoj crkvi 9. siječnja 1844. na godišnjicu braka svojih roditelja. Njezina kuma bila je majčina sestra Bernarda, dobrostojeća udovica i vlasnica konobe. S obzirom na to da je njezina majka u Normandiji zadobila je opekline na grudima, njezinom dojiljom postala je Marie Lagues Bartres. Sretno se vratila 1. travnja 1848. roditeljima koji su živjeli u prizemlju kuće Sajous, u ćeliji (*Cachot*) u kojoj su nekada boravili zatvorenici. Kao dijete bila je krhkog zdravlja te je bolovala od astme i drugih bolesti, a zbog siromaštva nije mogla primiti adekvatnu zdravstvenu skrb. Nakon što se zarazila kolerom tijekom epidemije 1854., počela je zaostajati rastom. Osim tjelesno, za svojim je vršnjacima zaostajala i intelektualno, zbog čega se smatra kako je s 13 godina jedva znala čitati.

## Ukazanje

Bernardica je u djetinjstvu bila vrlo pobožna. Pomagala je roditeljima u poslovima koje je bilo potrebno izvršiti. Kad je 11. veljače 1858. pošla skupljati drva za ogrjev s dvjema sestrama, u špilji Massabielle ukazala joj se Gospa. Bernardica je događaj opisala ovako:

 Datoteka:Wikiquote-logo.svg „Jednog dana pođoh k obali rijeke Gave brati drva s dvije djevojčice, kadli začuh nekakav šum. Okrenuh se k livadi, ali ne vidjeh da bi se stabla iole micala. Nato podigoh glavu i ugledah pećinu. I opazih Gospođu odjevenu u bijele haljine: bila je obučena u bijelo i opasana plavim pojasom, a na svakoj je nozi imala žutu ružu, iste boje kao i njezina krunica.”
Nakon nedjeljne Mise 14. veljače Bernardica je imala i drugo ukazanje. U trećem ukazanju 18. veljače Gospa je prvi put progovorila te ju je zamolila da dolazi u špilju idućih petnaest dana. Rekla joj je kako je neće usrećiti na ovom svijetu, nego u idućem. Iako su se njezini roditelji, a osobito majka, izrazito protivili njezinom pohođenju špilje te ga čak zabranjivali, ta je zabrana ukinuta na intervenciju njezina ispovjednika oca Pomiana. U sedmom ukazanju 23. veljače rekla joj je da prenese svećenicima kako želi da se kod špilje izgradi kapelica. Tijekom devetog ukazanja 25. veljače Gospa ju je zamolila da otkopa malo zemlje u špilji gdje se nalazio izvor. Izvor je iznenada obilno potekao i počeo davati 100.000 litara vode dnevno. Već tijekom ukazanja dogodilo se nekoliko čudesnih ozdravljenja, zbog čega su ga mještani nazvali "čudotvornom vodom".

[[|]]

## Izvori

1. ↑ 1,0 1,1 Sveta Bernardica Lurdska Encyclopedia Britannica, 8. siječnja 2021.
2. ↑ 2,0 2,1 Šijak, Hrvoje: Majka Božja Lurdska Vjera i djela, 10. veljače 2021., pristupljeno 4. travnja 2021.
3. ↑ 3,0 3,1 3,2 3,3 3,4 Lurdska ukazanja Gospa Lurdska, pristupljeno 4. travnja 2021.
4. ↑ Pogreška u citiranju: Nevažeća `<ref>` oznaka; nije zadan tekst za izvor `laudato`